title: Bluetooth
text: Bluetooth ye un estandar de tecnolochía inalambrica utilizau pa intercambiar datos entre dispositivos fixos y mobils a distancias curtas emplegando ondas de radio UHF de longaria d'onda curta en as bandas de radio industrials, scientificas y medicas, dende 2.402 GHz a 2.480 GHz, y construir retz d'aria personal (PAN). Orichinalment estió concebiu como que una alternativa inalambrica a os cables de datos RS-232.
  
  Bluetooth ye administrau por o Bluetooth Special Interest Group (u SIG), que conta con mas de 35,000 companyías miembros en as arias de telecomunicacions, informatica, retz y electronica de consumo.
  
  Historia 
  O desembolique d'a tecnolochía de radio de "vinclo curto", mas tarde clamada Bluetooth, estió encetada en 1989 por Nils Rydbeck, en Ericsson Mobile en Lund, Suecia.
  O primer dispositivo Bluetooth de consumo se lanzó en 1999. Estió un auricular mobil de mans libres que obtenió o "Premio a la millor tecnolochía" en COMDEX. O primer telefón mobil Bluetooth estió o Ericsson T39 que plegó a las botigas en 2001. IBM ThinkPad A30 en octubre de 2001 estió lo primer ordinador portiable con Bluetooth integrau.
  
  Nombre y logo 
  O nombre Bluetooth ye una versión anglesa d'os escandinavos Blåtand u Blåtann (en norrén antigo blátǫnn), l'epiteto d'o rei d'o sieglo X Harald Dient azul (en anglés Harald Bluetooth) que chuntó a las tribus danesas disonants en un solament reino. A implicación ye que Bluetooth achunta os protocolos de comunicación como que o rei Harald Dient azul fazió con as diferents tribus.
  
  O logo de Bluetooth ye a chunta d'as runas Hagall(ᚼ) y Bjarkan(ᛒ), as inicials de Harald Bluetooth.
  
  Menas
  
  Versions
  
  Referencias 
  
  Hardware